== Liv og gerning ==
I 1825 blev Fallesen [[student]], 1830 vandt han [[Københavns Universitet|universitetets]] [[guldmedalje]] for en matematisk [[afhandling]] og tog kort efter [[juridisk eksamen]]. I 1832 konkurrerede han forgæves til universitetets matematiske lærerpost, og det næste år tog han [[magistergraden]]. Det var dog ikke som jurist eller matematiker, men som [[fortsvæsen|forstdocent]], at Fallesen fik sin officielle virksomhed. Efter en toårig studierejse i [[Tyskland]], [[Frankrig]] og [[Italien]] begyndte han 1835 i København at holde [[forelæsning]]er over forstvidenskab; det følgende år blev han udnævnt til forstdocent med forpligtelse til at læse over forstvidenskab, læren om [[jagt]]væsenet, matematik, forst- og jagtlovgivning, fik titel af [[professor]] og blev medlem af forsteksaminationskommissionen.
Personbillede_savnes Historie Matematik Organisationer Uddannelsesinstitutioner